
KIEGÉSZÍTŐ SZENNYVÍZTISZTÍTÁSI-SZOLGÁLTATÁSI MEGÁLLAPODÁS


a Budapesti Központi Szennyvíztisztító Telepen megvalósított
IlI. tisztítási fokozat beruházás létesítményei és eszközei
üzemeltetési többletköltségeinek finanszírozása tárgyában


amely létrejött egyrészről
Budapest Főváros Önkormányzata (törzskönyvi azonosító: 735638, adószám: 15735636-2-41, bankszámlaszám: 11784009-15490012, cím: 1052 Budapest, Városház u. 9-11., képviseli: Tarlós István főpolgármester),
továbbiakban: Önkormányzat,

másrészről
Fővárosi Vízművek Zártkörűen Működő Részvénytársaság (székhelye: 1134 Budapest, Váci út 23- 27.; Cégjegyzékszáma: 01-10-042451; adószáma: 10898824-2-44; képviseli: Haranghy Csaba, Vezérigazgató és Csörnyei Géza, Üzemeltetési Igazgató)
továbbiakban: Szolgáltató
- Önkormányzat és Szolgáltató továbbiakban együtt: Felek -
között a mai napon az alábbi feltételekkel:
I. ELŐZMÉNYEK
1. Önkormányzat, mint ellátásért felelős kizárólagos tulajdonát képezi a Budapesti Központi Szennyvíztisztító Telep (a továbbiakban: BKSZTT), amelynek üzemeltetését 2013. június hó 1. napjától Szolgáltató látja el Bérleti és Üzemeltetési Szerződés (a továbbiakban: BÜSZ) alapján.
2. Szolgáltató a Közép-Duna-völgyi Környezetvédelmi, Természetvédelmi és Vízügyi Felügyelőség által KTVF 1867-12/2012. számon kiadott, többször módosított vízjogi üzemeltetési engedélyben (a továbbiakban: üzemeltetési engedély) meghatározott feltételek szerint üzemeltette a BKSZTT-t.
3. Önkormányzat és a Nemzeti Fejlesztési Minisztérium (a továbbiakban: NFM) a „Budapesti központi szennyvíztisztító telep és kapcsolódó létesítményei” nevű, 2004/HU/C/PE/001 számú projekt (a továbbiakban: Projekt) megvalósítása érdekében 2004. december 2. napján Támogatási Szerződést kötött (a továbbiakban: Támogatási Szerződés).


4. Az Európai Bizottság 2010. 08.12-i határozatának (6) pontja alapján a Projekt végső egyenlegének kifizetését a III. tisztítási fokozat megvalósításához kötötte. A kiegészítő beruházás célja az volt, hogy a BKSZTT elérje a 91/271/EGK irányelvben érzékeny vízbázisokra megadott kibocsátási határértéket. Ezen projektelem megvalósítása C82009/ 4607 és C82010/ 5663EU Bizottsági határozatokban került előírásra.
5. A III. tisztítási fokozat kiépítésének feltételeit a Közép-Duna-völgyi Környezetvédelmi, Természetvédelmi és Vízügyi Felügyelőség által KTVF 50811-8/2011. és 51007-3/2011. számon kiadott vízjogi létesítési engedélyek, a Telep üzemeltetésének feltételeit a KTVF: 1867- 12/2012. számú, többször módosított vízjogi üzemeltetési engedély (a továbbiakban: Engedélyek) határozta meg.
6. A BKSZTT III. tisztítási fokozattal kibővített egységes üzemeltetését a Szolgáltató látja el a Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III.14.) Főv. Kgy. rendelet 4. mellékletének 10. pontjában biztosított kizárólagos joga alapján, összhangban a BÜSZ-szel.
7. Önkormányzat, mint beruházó által a BKSZTT-n
a.) a Közép-Duna-völgyi Környezetvédelmi, Természetvédelmi és Vízügyi Felügyelőség által KTVF 50811-8/2011. és 51007-3/2011. számon kiadott vízjogi létesítési engedélyek (a továbbiakban: Engedélyek) szerinti műszaki tartalom
b.) illetve a
· Csepel 2012 ÁCS Konzorcium tagjaival az Európai Unió Hivatalos lapjában 2011 december 22-én megjelent 246. számában 399464 számon közzétett ajánlati felhívás eredményeképpen 2012. április 27-én megkötött Vállalkozási szerződés;
· Csepel 2012 ÁCS Konzorcium tagjaival 2013. január 18-án hirdetmény nélküli tárgyalásos eljárás eredményeképpen kötött vállalkozási szerződés;
· Önkormányzat és Szolgáltató között 2014. június 04. napján létrejött, Megvalósítási Megállapodás a Budapesti Központi Szennyvíztisztító Telepen III. tisztítási fokozat hiányzó munkarészeinek megvalósítására című szerződés;
alapján valósított meg beruházásokat.
(Az a.) és b.) pontok együttesen: "III. tisztítási fokozat beruházás" vagy "Beruházás")

A Beruházás a BÜSZ 3.1.4. pontjával összhangban, a BKSZTT komplex próbaüzemének lezárását követően 2014. június 13. napján üzemeltetésre átadásra került Szolgáltatónak.

8. Annak érdekében, hogy az Önkormányzat eleget tegyen a Támogatási Szerződés, a 2007-2013 programozási időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának rendjéről szóló 4/2011. (I. 28.) Kormányrendelet és az 1083/2006/EK tanácsi rendelet 57. cikk-e szerinti fenntartásra vonatkozó kötelezettségeinek, Szolgáltatót felkérte 2014. június 13-tól a Beruházás üzemeltetésére, mely – a Komplex Próbaüzemi Tervben rögzített, az üzemeltetési engedélynél szigorúbb és költségesebben teljesíthető határértékekre figyelemmel – jelentős mértékben növelte a BKSZTT üzemeltetési költségeit.

9. A Támogatási Szerződés hatályos VII.22.4. pontja szerint az Önkormányzat a Beruházás elkészült létesítményeit, beszerzett eszközeit a beruházás befejezésétől (2013. december 12.) számított legalább 5 évig, azaz a fenntartási időszak végéig, 2018. december 12. napjáig köteles az elfogadott támogatási kérelemben rögzített funkcióknak és műszaki tartalomnak megfelelően üzemeltetni.
10. A Támogatási Szerződésben szereplő, az Európai Bizottság 2010.08.12-én hozott határozatában megcélzott 91/271/EGK irányelv szerinti, érzékeny területre vonatkozó kibocsátási határértékek miatti üzemeltetési többletköltségeket a jelenleg hatályos Szennyvíztisztítási Szolgáltatási Szerződés (a továbbiakban: SZSZSZ) szerinti szennyvíztisztítási szolgáltatási díj nem fedezi. A szennyvíztisztítási szolgáltatási díj megállapítása, illetve az SZSZSZ megkötése (2011.12.01.) során a még tervezés alatt álló Harmadik tisztítási fokozat beruházás költségei nem kerültek beszámításra. A MEKH, valamint az NFM által - Szolgáltató díj-felülvizsgálati kérelmére - megküldött tájékoztatás szerint a rezsicsökkentésről szóló 2013. évi LIV. törvény 11. § (5) bekezdés alapján kizárólag a zöldmezős beruházással létrehozott víziközművek vonatkozásában lehet előterjeszteni rendkívüli díjmeghatározási igényt, mely nem vonatkoztatható arra az esetre, ha már üzemelő víziközmű-rendszer fejlesztésére kerül sor. A MEKH és az NFM állásfoglalása alapján a szennyvíztisztítási szolgáltatási díj megemelése nem lehetséges.
11. A Szolgáltató - Önkormányzat érdekében és felkérésére, a BKSZTT Támogatási Szerződésben foglalt előírásoknak megfelelően - az üzemeltetési engedélyben előírt TP: 5 mg/l és TN 35 mg/l hatásfok helyett az üzemeltetés megkezdésétől, a komplex próbaüzem lezárásának megfelelően a szigorúbb határértékeket előíró 91/271/EGK irányelv szerinti TP80/TN70-80%-os eltávolítási hatásfokú előírás teljesítésének megfelelően üzemelteti a BKSZTT-t. Ez a bejövő szennyvíz 80 %-os összes foszforra és 70-80 %-os összes nitrogénre vetített tisztítási hatásfokát jelenti.
12. Fentiekre figyelemmel és a szennyvíztisztítási szolgáltatási díj hatályos jogszabályok általi rögzítettsége következtében a BÜSZ kiegészítése szükséges a Beruházás üzemeltetése miatt felmerült többletköltségek viseléséről szóló rendelkezésekkel - melyeket Felek az alábbiak szerint állapítanak meg.

II. A MEGÁLLAPODÁS TÁRGYA
1. A BÜSZ 3.1.4. pontja alapján, a Támogatási Szerződés VII. 22. 3. pontjára tekintettel Önkormányzat, mint a Támogatási Szerződés Kedvezményezettje a Támogatási Szerződésben rögzített kötelezettségeire tekintettel vállalja, hogy jelen megállapodásban foglaltak szerint mindaddig, amíg a mindenkor hatályos jogszabályoknak megfelelően megállapított szennyvíztisztítási szolgáltatási díj összege arra nem biztosít fedezetet, de legkésőbb a fenntartási időszak végéig, 2018. december 12. napjáig - Szolgáltató részére megtéríti a Beruházás eszközeinek üzemeltetési többletköltségét, valamint a 2016. évben felmerült, teljesített többletköltségek II. 3. a) pont szerinti összegét.
2. A Szolgáltató vállalja, hogy jelen megállapodás I.11. pontjában meghatározott tisztítási hatásfokkal üzemelteti a BKSZTT-t a fenntartási időszak végéig, 2018. december 12. napjáig üzemeltetési többletköltségeinek II. 3. és III. pontban rögzített, Önkormányzat általi megtérítése mellett.
3. A Beruházás eszközeinek üzemeltetési többletköltsége, valamint a 2016. évben felmerült, Szolgáltató által teljesített többletköltségek összege:
a) 2016. évben felmerült és elismert tényköltségek összege bruttó 97.373.445,- Ft
b) 2017. évre Szolgáltató által előzetesen (2017. februárban) becsült többletköltség: bruttó 112.142.589,- Ft.

Szolgáltató 2017 augusztusában benyújtotta a 2017. évi üzemeltetési többletköltségek I. félévre vonatkozó tényadatait melyek alapján jelezte, hogy a teljes 2017. évi többletköltség a fenti összeget várhatóan nem éri el, prognosztizálható értéke bruttó 95.000.000 Ft. A 2017. év I. félévben felmerült és az Önkormányzat által elismert tényköltségek összege bruttó 47.807.348,- Ft. Az Önkormányzat 2017. évi összevont költségvetésében előzetesen bruttó 95.000.000,- Ft fedezetet biztosított a III. tisztítási fokozat 2017. évi üzemeltetési többletköltségeire. Amennyiben a 2017. évi üzemeltetési többletköltségek elismerten meghaladják a bruttó 95.000.000,- Ft -os összeget, úgy Felek jelen megállapodást módosíthatják a fennmaradó költségek FV Zrt. részére történő biztosítása érdekében. 
c) 2018. évre vonatkozó üzemeltetési többletköltség Szolgáltató által becsült összege: bruttó 112.142.589,- Ft, mely megegyezik a Szolgáltató által 2017. évre vonatkozó becslés összegével.  Az összeget a Felek a Fővárosi Önkormányzat 2018. évi költségvetésének elfogadásáig felülvizsgálják.
A többletköltségeket részletes bontásban jelen megállapodás 1. számú melléklete tartalmazza.

III. ELSZÁMOLÁS, ELLENÉRTÉK MEGFIZETÉSE, ELLENŐRZÉS
III.1. 	EGYES IDŐSZAKOKRA VONATKOZÓ ELSZÁMOLÁS RENDJE
1. Jelen megállapodás 1. számú melléklete tartalmazza Szolgáltató 2016. évi tényleges többletköltségeit, valamint a fajlagos költség megállapításának módját. Jelen megállapodás aláírásával Önkormányzat az 1. sz. melléklet szerinti 2016. évi többletköltségeket elismeri, azokat nem vitatja, így az 1. sz. melléklet szerinti nettó 76.672.004 Ft, bruttó 97.373.445 Ft összegre vonatkozóan Szolgáltató számla kiállítására és annak benyújtására jogosult.
Ezt követő időszakokról Felek félévente számolnak el az alábbiak szerint.
2. Szolgáltató 2017. évi többletköltségeit Önkormányzat két részletben téríti meg jelen megállapodás értelmében legfeljebb bruttó 95.000.000,- Ft erejéig. Szolgáltató 2017. I. félévi tényleges többletköltségeiről az elszámolást benyújtotta, melyet az Önkormányzat  megvizsgált és a jelen megállapodás aláírásával  a 1. számú melléklet szerinti 2017. évi I. félévre vonatkozó többletköltséget elismeri, azt nem vitatja, így a 1. számú melléklet szerinti nettó 37.643.581 Ft. bruttó: 47.807.348 Ft. összegre vonatkozóan jelen szerződés hatályba lépésétől számított 30 napon belül teljesítésigazolást állít ki, mely alapján Szolgáltató számla kiállítására és annak benyújtására jogosult.
3. Szolgáltató 2017. II. félévi tényleges többletköltségeiről 2018. január 24-ig elszámolást nyújt be Önkormányzat részére, melyet az Önkormányzat megvizsgál és az elszámolás eredményeként elfogadott összegről a kézhezvételt követő 30 napon belül teljesítésigazolást állít ki, mely alapján Szolgáltató számla kiállításra és annak benyújtására jogosult. Amennyiben a tényköltségek meghaladják a bruttó 95.000.000,- Ft -os összeget, úgy Felek a jelen megállapodást módosíthatják a fennmaradó költségek FV Zrt. részére történő biztosítása érdekében. 

4. Szolgáltató 2018. I. félév tényleges többletköltségeiről 2018. július 31-ig elszámolást nyújt be Önkormányzat részére, melyet az Önkormányzat megvizsgál és az elszámolás elfogadásáról Önkormányzat a kézhezvételt követő 30 napon belül teljesítésigazolást állít ki, mely alapján Szolgáltató számla kiállításra és annak benyújtására jogosult.
5. Szolgáltató 2018. II. félév tényleges többletköltségeiről 2019. január 24-ig elszámolást nyújt be Önkormányzat részére, melyet az Önkormányzat megvizsgál és a kézhez vételt követő 30 napon belül teljesítésigazolást állít ki, mely alapján Szolgáltató végszámla kiállításra és annak benyújtására jogosult.

III.2.	ELSZÁMOLÁSOKRA VONATKOZÓ KÖZÖS SZABÁLYOK

1. Önkormányzat jogosult a Szolgáltató elszámolását alátámasztó bizonylatokba, mennyiségi méréssel összefüggő dokumentumokba az elszámolás ellenőrzése céljából betekinteni.
2. Szolgáltató a mindenkor hatályos jogszabályoknak megfelelő tartalommal és általános forgalmi adó felszámításával állítja ki számláit.
3. Szolgáltató számláin feltüntetésre kerül, hogy a tárgyévi Fővárosi Költségvetésben milyen címkódon szerepel a költségek fedezetének előirányzata. Ez a szerződés aláírásakor a „845001 Szennyvíztisztítási keret " címkód.
4. Önkormányzat a számlák összegét a kézhezvételt követő 30 napon belül, a Szolgáltató K&H Banknál vezetett 10401000-50526680-56751006 számú bankszámlára történő átutalással teljesíti.

IV. KAPCSOLATTARTÓK

1. Az Önkormányzat részéről:
Városigazgatóság Főosztály
Sidó Szabolcs főosztályvezető 1052 Budapest, Városház u. 9-11.

Telefon: +36 1 327-1149
e-mail: Sido.Szabolcs@budapest.hu
2. A Szolgáltató részéről
Fővárosi Vízművek Zrt.
Csörnyei Géza üzemeltetési igazgató 
1134 Budapest, Váci Út 23-27.
Telefon: +36 1 465 2403
e-mail: geza.csornyei@vizmuvek.hu

3. Amennyiben a megjelölt Kapcsolattartók személyében, adataiban, elérhetőségében változás állna be, úgy erről Felek-jelen szerződés módosítása nélkül - kötelesek szerződő partnereiket a változástól számított 15 napon belül írásban, tértivevényes levél formájában értesíteni. Felek a változásról szóló értesítést a jelen szerződéssel együtt, ahhoz csatolva kezelik.
4. Felek egymás között minden nyilatkozatot vagy egyéb értesítést írásban, szükség szerint tértivevényes levélben, e-mailben, vagy telefax útján kötelesek megküldeni.
5. A papír alapú levél megküldése akkor tekinthető szabályszerűnek, ha azt a kijelölt kapcsolattartó személyek részére iktatás szerint kézbesítették. Elektronikus üzenet, vagy telefax akkor tekintendő kézbesítettnek, ha azt a címzett automatikusan, vagy kifejezetten visszajelezte. A tértivevényes, vagy ajánlott küldeményeket a kézbesítés megkísérlésének napján kézbesítettnek kell tekinteni, ha a címzett az átvételt megtagadta.
6. Felek vállalják a jelen Megállapodásban előírt feladatok megvalósításával összefüggésben keletkezett dokumentumoknak - a teljes körű lezárást követő - legalább tíz évig történő megőrzését. Amennyiben a megvalósításra vonatkozó egyéb jogszabály, támogatási szerződés ennél hosszabb időtartamot ír elő a dokumentum megőrzése tárgyában, akkor ezen időtartam irányadó a megőrzésre.
V. EGYÉB RENDELKEZÉSEK

1. Jelen Megállapodás a mindkét Fél által történő aláírással egyidejűleg lép hatályba és a II. 1. pontnak megfelelően mindaddig, - de legkésőbb 2018. december 12. napjáig - marad hatályban, amíg a szennyvíztisztítási szolgáltatási díj összege nem biztosít fedezetet a III. tisztítási fokozat beruházás létesítményei üzemeltetésének többletköltségeire.
2. Felek bármelyike egyoldalúan, indokolás nélkül jogosult felmondani a jelen megállapodást három hónapos felmondási idővel.
3. A Támogatási Szerződés szerinti fenntartási időszak lejártáig Felek kötelesek – a jogszabályi környezet és a hatósági előírások alapján – a Beruházás I.11. pont szerinti, fenntartási időszakon túli üzemeltetéséről dönteni, mely döntés eredményeképpen Felek jelen megállapodásukat szükség szerint felülvizsgálják. 



4. Jelen Megállapodást a hatályos jogszabályok, a Támogatási Szerződés és a BÜSZ rendelkezéseivel összhangban kell értelmezni.
Budapest, 2017. 
Fővárosi Vízművek Zártkörűen Működő	Budapest Főváros Önkormányzata
Részvénytársaság képviseletében	képviseletében eljárva
Tarlós István főpolgármester megbízásából

	……		…………..……………………………
Haranghy Csaba       Csörnyei Géza	Dr. Szeneczey Balázs
vezérigazgató	üzemeltetési igazgató		         főpolgármester-helyettes
Pénzügyi ellenjegyzést végezte:   Budapest, 2017.
………………………….
      Verő Tibor
  főosztályvezető
Pénzügyi Főosztály 


Láttam, Főjegyző megbízásából:
Budapest, 2017.


………………………………………………
Sárádi Kálmánné dr. főjegyző megbízásából Bárdonné dr. Benda Mónika
                       aljegyző

1. sz. melléklet

A BKSZTT III. tisztítási fokozat nettó többlet üzemeltetési költségeinek terv és tény adatai 
(A 2018. évre vonatkozó tervadatok megegyeznek a 2017. évi tervadatokkal)

Nettó többlet üzemeltetési költségek:
[image: ]
Bruttó többlet üzemeltetési költség:

	Összesen (1+..+7)
	            97 373 445
	                 47 807 348
	             112 142 589

Ssz Jogcím

3TF üzemeltetési költség 

különbözet BÜSZ szerinti 

üzem és TP80/TN70-80% 

eltávolítási hatásfokú üzem 

között

2016. tény

3TF üzemeltetési költség 

különbözet BÜSZ szerinti 

üzem és TP80/TN70-80% 

eltávolítási hatásfokú üzem 

között

2017. I. fé. tény

3TF üzemeltetési költség 

különbözet BÜSZ szerinti 

üzem és TP80/TN70-80% 

eltávolítási hatásfokú üzem 

között

2017. terv

1. Energia felhasználás 23 431 211                                 10 116 759                                 23 515 376                                

2. Gáz felhasználás 1 929 392                                    808 637                                       2 098 076                                   

3. Polimer felhasználás 4 182 374                                    3 049 702                                    4 478 079                                   

4. Vas-klorid felhasználás 44 841 690                                 22 965 301                                 45 198 968                                

5. Nátrium-hidrogén-karbonát felhasználás 570 000                                       -                                                 11 442 750                                

6. Labor költségek 602 250                                       298 650                                       600 600                                      

7. Karbantartás (elsődleges) 1 115 087                                    404 534                                       967 402                                      

76 672 004                       37 643 581                       88 301 251                       Összesen (1+..+7)


